section_heading: Uređivačka politika tjednika
paragraph_text: Spremnost je objavljivala eseje, kritike i političke historiografske studije. Tjednik je za razliku od većine tadašnjih glasila imao stalnu rubriku Odjeci iz svijeta u kojem su se prenosile i vijesti s druge neprijateljske strane (savezničke) kao i vijesti iz osovinskih zemalja i ostalih neutralnih zemalja. Najčešće su te vijesti objavljivane uz vrlo tendeciozne komentare, uobičajeno se američka politika prikazivala kao strogo imperijalna, a gotovo identičan stav odnosio se i na politiku Sovjetskog Saveza, s tom razlikom što se za SSSR tvrdilo da mu je cilj porobljavanje malih istočnoeuropskih naroda,- dok se za Ameriku tvrdilo da želi preuzeti sve dotadašnje kolonijalno carstvo Ujedinjenog Kraljevstva i Francuske.